pythainlp/thaigov-v2-corpus-22032023 huggingface dataset:
วันอาทิตย์ที่ 24 ตุลาคม 2564
Thailand-Indonesia-Malaysia to further forge collaboration under IMT-GT framework
Thailand-Indonesia-Malaysia to further forge collaboration under IMT-GT framework
October 22, 2021, Deputy Government Spokesperson Ratchada Thanadirek disclosed about the progress of theIndonesia-Malaysia-Thailand Growth Triangle (IMT-GT), which comprises a number of key projects, such as, 1) Simplification of Customs, Immigration and Quarantine (CIQ) regulations and procedures to enhance cross-border mobility of both the people and goods; 2) Labor market database; 3) E-commerce projects; and 4) Sub-regional physical connectivity with the total value of US$39 billion. As of now, 14 projects have been completed, which include Thailand’s expansion of Hat Yai International Airport (Songkhla province). Projects in progress include Phuket Smart City, and construction of the new phase of Surat Thani and Narathiwat Airports, while a project to be implemented soon is the railroad linking Thailand and Malaysia (Sungai Golok-Rantau Panjang-Tumpat).
Under the IMPT-GT framework, the 3 countries also agreed upon geopark protection. Memorandum of Understanding (MOU) among Langkawi UNESCO Global Geopark, Satun UNESCO Global Geopark, and Toba Caldera UNESCO Global Geopark (IMT – GT Geopark Collaboration in IMT – GT Region) has been signed to promote international cooperation and exchanging experiences of the three countries based on respect for the independence and equality of the geoparks in each member countries.
As for the next phase, IMT–GT plans to have People’s Republic of China, and the Republic of India as IMT–GT’s development partners, and to promote collaboration for the recovery of tourism industry, with the Phuket Sandbox scheme as the model project.
วันจันทร์ที่ 20 ธันวาคม 2564
กรมวิทยาศาสตร์การแพทย์ ชี้ โอมิครอนแพร่เร็วแต่ยังไม่มีข้อมูลว่ารุนแรงกว่าสายพันธุ์อื่น แนะเร่งเข้ารับวัคซีนเข็มกระตุ้น
กรมวิทยาศาสตร์การแพทย์ชี้ เชื้อโควิด 19 สายพันธุ์โอมิครอนแพร่เร็วกว่าเดลตา แต่ยังไม่มีข้อมูลว่าทำให้อาการหนักหรือเสียชีวิตเพิ่มขึ้น การตรวจสายพันธุ์แบบเบื้องต้นและแบบยืนยัน ยังสามารถตรวจจับโอมิครอนได้
กรมวิทยาศาสตร์การแพทย์ชี้ เชื้อโควิด 19 สายพันธุ์โอมิครอนแพร่เร็วกว่าเดลตา แต่ยังไม่มีข้อมูลว่าทำให้อาการหนักหรือเสียชีวิตเพิ่มขึ้น การตรวจสายพันธุ์แบบเบื้องต้นและแบบยืนยัน ยังสามารถตรวจจับโอมิครอนได้ และการฉีดวัคซีนเข็มกระตุ้นช่วยเพิ่มประสิทธิผลต่อเชื้อ แนะประชาชนเร่งเข้ารับการฉีดวัคซีน
วันนี้ (20 ธันวาคม 2564) ที่ ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงสถานการณ์โรคโควิด 19 สายพันธุ์โอมิครอน ว่า ขณะนี้ทั่วโลกพบรายงานสายพันธุ์โอมิครอนแล้ว 89 ประเทศ มี 3 สายพันธุ์ย่อย ส่วนใหญ่ยังเป็นBA1 กว่า 6 พันราย BA2 พบ 18 ราย และ BA3 พบ 5 ราย มีการศึกษาจากต่างประเทศเกี่ยวกับค่า RO หมายถึงผู้ป่วยหนึ่งคนจะแพร่กระจายเชื้อให้ผู้อื่นได้กี่คน พบว่า สายพันธุ์อู่ฮั่นอยู่ที่ 2.5 สายพันธุ์เดลตา 6.5 และโอมิครอน 8.54 ซึ่งเร็วกว่าเดลตา ส่วนความรุนแรงนั้นข้อมูลจากแอฟริกาใต้พบว่าการระบาดเพิ่มขึ้นค่อนข้างเร็ว แต่อัตราการนอนโรงพยาบาล ป่วยหนักและเสียชีวิตยังไม่เพิ่มขึ้น ขณะที่องค์การอนามัยโลกระบุว่า โอมิครอนอาจกระทบต่อประสิทธิผลของวัคซีน แต่ไม่กระทบต่อการทำงานของระบบภูมิคุ้มกันทั้งชนิด T Cell และชนิด B Cell การฉีดเข็มกระตุ้นจะช่วยเพิ่มประสิทธิผลของวัคซีน ซึ่งประเทศไทยรณรงค์ให้รับวัคซีนเข็ม 3 ถือเป็นนโยบายที่ถูกต้อง โดยขณะนี้กรมวิทยาศาสตร์การแพทย์กำลังเพาะเชื้อสายพันธุ์โอมิครอน เพื่อนำมาทดสอบภูมิคุ้มกันจากวัคซีนสูตรต่าง ๆ ว่ายับยั้งได้มากน้อยเพียงใด คาดว่าจะทราบผลช่วงปีใหม่นี้
สำหรับการตรวจสายพันธุ์โควิดช่วงระหว่างวันที่ 11-19 ธันวาคม 2564 จำนวน 1,595 ตัวอย่าง ส่วนใหญ่ยังเป็นสายพันธุ์เดลตา 1,541 ตัวอย่างคิดเป็น 6.61%, อัลฟา 1 ตัวอย่าง คิดเป็น 0.06%, เบตา 1 ตัวอย่าง คิดเป็น 0.06% และโอมิครอน 52 ตัวอย่าง คิดเป็น 3.26% เมื่อรวมกับผลตรวจก่อนหน้านี้ พบโอมิครอนแล้ว 63 ราย ตรวจยืนยันแล้ว 20 ราย ถือว่าพบการติดเชื้อโอมิครอนค่อนข้างเร็วสอดคล้องกับสถานการณ์โลก และการติดเชื้อในผู้เดินทางเข้าประเทศทุกระบบ เป็นโอมิครอน 25% โดยพบ 1 รายในระบบ Test&Go ที่ผล RT-PCR ก่อนมาไทย 72 ชั่วโมงเป็นลบ เมื่อมาถึงประเทศไทยตรวจอีกครั้งยังเป็นลบ หลังจากนั้น 2-3 วันพบว่าป่วย และเป็นสายพันธุ์โอมิครอน ซึ่งเกิดขึ้นได้เนื่องจากยังอยู่ในช่วงระยะฟักตัว
“กรณีดังกล่าวหากไม่สามารถตรวจจับได้ทัน อาจเกิดการติดเชื้อในประเทศได้ จึงควรมีการทบทวนมาตรการให้เข้มงวดมากขึ้น โดยอยู่ที่ ศบค.จะพิจารณาดำเนินการ อย่างไรก็ตาม การตรวจสายพันธุ์แบบเบื้องต้นและแบบยืนยัน ยังสามารถตรวจจับโอมิครอนได้ และการฉีดวัคซีนเข็มกระตุ้นจำเป็นต้องฉีดโดยเร็ว และผู้ที่ยังไม่เคยฉีดวัคซีนเลยควรรีบมาฉีดเพื่อให้มีภูมิต้านทานเพิ่มขึ้น” นพ.ศุภกิจกล่าว
*********************************** 20 ธันวาคม 2564
วันจันทร์ที่ 15 สิงหาคม 2565
ชัดเจน! เมื่อประเทศ Republic of Turkey เปลี่ยนชื่อเป็น Republic of Türkiye ในภาษาไทยสามารถใช้ “สาธารณรัฐตุรกี” หรือ “สาธารณรัฐทูร์เคีย” ได้
.....
ที่ประชุม ครม. (9 ส.ค. 65) รับทราบการเปลี่ยนชื่อประเทศของ Republic of Turkey (สาธารณรัฐตุรกี) เป็น Republic of Türkiye ส่วนชื่อในภาษาไทยนั้น ราชบัณฑิตยสภาให้ความเห็นว่า ผู้ใช้สามารถเลือกใช้ชื่อใดชื่อหนึ่งระหว่าง “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร เนื่องจากเป็นชื่อที่สาธารณชนไทยคุ้นเคย มีการใช้อย่างแพร่หลายและเคยปรากฎในพระราชสาส์น สาร หรือเอกสารสำคัญในทางราชการ
จึงสรุปได้ว่า คำว่า Türkiye เราสามารถเขียนในภาษาไทยได้ทั้ง “ตุรกี” (เหมือนเดิม) หรือ “ทูร์เคีย” ก็ได้
#ไทยคู่ฟ้า#ร่วมต้านโควิด19
-------------------
วันอังคารที่ 7 มิถุนายน 2565
นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4
ในวันจันทร์ที่ 6 มิถุนายน 2565 ณ อาคารสโมสรและหอประชุมกระทรวงคมนาคม เพื่อเตรียมความพร้อมให้นักบริหารทั้งในส่วนราชการและรัฐวิสาหกิจในสังกัดกระทรวงคมนาคม
นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4 ในวันจันทร์ที่ 6 มิถุนายน 2565 ณ อาคารสโมสรและหอประชุมกระทรวงคมนาคม เพื่อเตรียมความพร้อมให้นักบริหารทั้งในส่วนราชการและรัฐวิสาหกิจในสังกัดกระทรวงคมนาคม นอกสังกัดกระทรวงคมนาคม และหน่วยงานเอกชน มีความสามารถในการรองรับภารกิจทั้งในปัจจุบันและอนาคต รวมทั้งได้รับการพัฒนาสมรรถนะด้านการบริหารที่สำคัญ สามารถปรับตัวให้ทันต่อการเปลี่ยนแปลงที่เกิดขึ้นได้อย่างรวดเร็ว ซึ่งจะก่อให้เกิดประโยชน์สูงสุดแก่หน่วยงานต่อไป
นายชยธรรม์ พรหมศร ปลัดกระทรวงคมนาคม กล่าวว่า กระทรวงคมนาคม ภายใต้นโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ให้ความสำคัญกับการพัฒนาบุคลากรเป็นสำคัญ เนื่องจากบุคลากรจะเป็นฟันเฟืองสำคัญที่จะผลักดันนโยบายต่าง ๆ ไปสู่ภาคปฏิบัติได้อย่างมีประสิทธิภาพสูงสุด ความสัมพันธ์และเครือข่ายที่จะเกิดขึ้นหลังจากการอบรมในครั้งนี้ จะช่วยให้นักบริหารทุกท่านสามารถแก้ไขปัญหา อุปสรรค ได้สำเร็จลุล่วงและเป็นไปตามเป้าหมายของงานที่ตั้งไว้ นอกจากวัตถุประสงค์ของการฝึกอบรม ซึ่งเป็นความคาดหวังของหลักสูตรที่ทุกท่านรับทราบอยู่แล้ว ขอให้ทุกท่านที่เข้ารับการฝึกอบรม ตระหนักและนำความรู้ที่ได้รับการถ่ายทอดจากวิทยากรไปปรับใช้ในการปฏิบัติงานอย่างเต็มความสามารถ และมีวิสัยทัศน์ที่กว้างไกล รอบรู้เรื่องหลักการบริหาร สามารถเป็นผู้นำยุคใหม่ที่มีความพร้อมรับการเปลี่ยนแปลงทุกสถานการณ์
กระทรวงคมนาคม ได้ดำเนินโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4 ระหว่างวันที่ 1 มิถุนายน - 19 สิงหาคม 2565 โดยมีข้าราชการและพนักงานรัฐวิสาหกิจในสังกัดกระทรวงคมนาคม นอกสังกัดกระทรวงคมนาคมและหน่วยงานเอกชน เข้าร่วมโครงการทั้งสิ้น 41 คน จัดฝึกอบรมในรูปแบบไฮบริด โดยเป็นการฝึกอบรมและสัมมนาร่วมกันทั้งรูปแบบออนไซต์และออนไลน์ เพื่อเพิ่มศักยภาพของนักบริหาร ยกระดับความรู้และความเข้าใจให้สามารถนำไปปรับใช้ในการปฏิบัติงานได้ รวมทั้งเปิดโอกาสให้นักบริหารได้ศึกษาพัฒนาความรู้ ทักษะ ทัศนคติ การวิเคราะห์ สังเคราะห์ การพูดและการแสดงออกที่เหมาะสม เพื่อให้มีความพร้อมทางด้านภาวะผู้นำและความสามารถทางการบริหาร สามารถบริหารจัดการตนเอง รวมทั้งการเสริมสร้างประสบการณ์นักบริหารเชิงประจักษ์ และการรับฟังการบรรยายหัวข้อที่เกี่ยวข้องกับการพัฒนาระบบการคมนาคมขนส่งจากวิทยากรต่างประเทศ เพื่อเสริมสร้างประสบการณ์การเรียนรู้จากประสบการณ์ตรง
วันพุธที่ 4 สิงหาคม 2564
รพ.บุษราคัม เปิด ไอซียู สนาม 17 เตียง รักษาผู้ป่วยโควิดอาการหนักวันนี้วันแรก
โรงพยาบาลบุษราคัม ขยายขีดความสามารถการรักษาเปิดไอซียูสนามขนาด 17 เตียง สำหรับผู้ป่วยโควิดอาการหนัก ลดการส่งต่อ ลดรอคิวเตียงไอซียูของโรงพยาบาลอื่นๆ ผู้ป่วยได้รับการรักษาใกล้ชิด เคลื่อนย้ายผู้ป่วยเข้ารักษาวันนี้วันแรก
บ่ายวันนี้ (4 สิงหาคม 2564) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข นายแพทย์กิตติศักดิ์ อักษรวงศ์ ผู้ช่วยปลัดกระทรวงสาธารณสุข และผู้อำนวยการโรงพยาบาลบุษราคัม แถลงข่าวว่า โรงพยาบาลบุษราคัมเปิดให้บริการมาแล้ว 82 วัน ตั้งแต่ 14 พฤษภาคม - 3 สิงหาคม 2564 รับผู้ป่วยรวม14,213 ราย กลับบ้านแล้ว 11,000 ราย วันนี้ ผู้ป่วยกลับบ้านแล้ว 287 ราย และรับใหม่ 387 ราย มีผู้ป่วยรักษาอยู่3,333 ราย ในจำนวนนี้ใช้ออกซิเจนไฮโฟลว์ 169 ราย ใช้เครื่องช่วยหายใจ 2 ราย ในช่วงสัปดาห์ที่ผ่านมาจำนวนผู้ป่วยใช้ออกซิเจนลดลงจาก 750 ราย เหลือ 450 ราย ผู้ป่วยใช้ออกซิเจนไฮโฟลว์ยังสูง 160-180 รายต่อวันส่วนผู้ป่วยใส่เครื่องช่วยหายใจวันละ 8-10 ราย จากการที่มีผู้ป่วยวิกฤตใส่เครื่องช่วยหายใจมาตลอด และรอส่งต่อไปโรงพยาบาลที่มีศักยภาพสูงเป็นเวลานาน โรงพยาบาลบุษราคัมจึงได้ตั้งไอซียูสนามแยกดูแลผู้ป่วยอาการหนัก ขนาด 17 เตียง แบ่งเป็นหอผู้ป่วยรวม (Cohort Ward) 13 เตียง และห้องแยกความดันลบ 4 ห้อง พร้อมอุปกรณ์การแพทย์มาตรฐานเดียวกับไอซียูในโรงพยาบาล ดูแลโดยทีมแพทย์เชี่ยวชาญ และพยาบาลไอซียูจากต่างจังหวัดอย่างใกล้ชิด ลดการส่งต่อ และลดการรอคิวเตียงไอซียูของโรงพยาบาลอื่น ๆ และในบ่ายวันนี้จะย้ายผู้ป่วยที่มีอาการหนัก3 – 5 รายเข้ารักษาเป็นวันแรก อย่างไรก็ตาม เมื่อมีเตียงว่างในโรงพยาบาลหลักจะส่งต่อผู้ป่วยให้ได้รับการรักษาต่อเนื่อง
นายแพทย์กิตติศักดิ์กล่าวต่อว่า สำหรับการปรับระบบบริการเพื่อลดภาระงาน ลดระยะเวลาการทำงานในหอผู้ป่วย ได้ให้จุดแรกรับเจาะเลือด จ่ายยาฟาวิพิราเวียร์และยาอื่น ๆ จัดช่องทางด่วนกลุ่มเปราะบาง เพื่อให้ผู้ป่วยได้รับการรักษาเร็วขึ้น และได้รับการสนับสนุนจากทหารช่วยขับรถส่งอาหารให้ในหอผู้ป่วย เคลื่อนย้ายผู้ป่วย ส่งเอกสาร รวมทั้งโรงพยาบาลบุษราคัมได้เพิ่มคุณภาพการดูแล อาทิ จัดวีลแชร์เพิ่ม จัดเก้าอี้/กล่องกระดาษสำหรับผู้ป่วยใช้ขับถ่าย จัดหาเตียงลมสำหรับผู้ป่วยติดเตียง ผู้ป่วยวิกฤต ป้องกันเกิดแผลกดทับ และจัดบิ๊กคลีนนิ่งเดย์เป็นประจำนอกจากนี้ ยังได้รับการสนับสนุนเครื่องช่วยหายใจจากสมาพันธรัฐสวิสเซอร์แลนด์ รวมทั้งหน่วยงานและผู้มีจิตศรัทธาบริจาคอาหาร น้ำ เครื่องอุปโภคบริโภคมาอย่างต่อเนื่อง
ทั้งนี้ ช่องทางในการรับผู้ป่วย จะประสานผ่านสายด่วน 1668 กรมการแพทย์, 1669 ศูนย์เอราวัณ กทม./ สถาบันการแพทย์ฉุกเฉินแห่งชาติ, 1330 สปสช. จากโรงพยาบาลสังกัดมหาวิทยาลัยในกทม., กรมการแพทย์, กรมควบคุมโรค, และสำนักงานสาธารณสุขจังหวัดเขตปริมณฑล รวมทั้งจากองค์กร/ มูลนิธิ/ หน่วยงานภาคเอกชน/ เครือข่ายจิตอาสา
*********************************** 4 สิงหาคม 2564
วันจันทร์ที่ 21 มีนาคม 2565
กอช. จัดโปรโมชันพิเศษ “แอปดีมีคืน” สมัครสมาชิกผ่านแอป 100 บาท รัฐสมทบเพิ่มสูงสุด 100% ตามช่วงอายุ พร้อมรับ M-Coupon มูลค่า 50 บาท
กอช. จัดโปรโมชันพิเศษ “แอปดีมีคืน” สมัครสมาชิกผ่านแอปพลิเคชัน กอช. เพียง 100 บาท รับเงินสมทบจากรัฐในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี พร้อมรับ M-Coupon มูลค่า 50 บาท ตั้งแต่วันนี้เป็นต้นไป
https://tR_mof/status/1505743166934499332?s=20&t=lryOYgRVujwitter.com/Pกองทุนการออมแห่งชาติ หรือ กอช. จัดโปรโมชันพิเศษ “แอปดีมีคืน” สมัครสมาชิกผ่านแอปพลิเคชัน กอช. เพียง 100 บาท รับเงินสมทบจากรัฐในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี พร้อมรับ M-Coupon มูลค่า 50 บาท ตั้งแต่วันนี้เป็นต้นไป ด่วน! มีจำนวนจำกัด สอบถามเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชันพิเศษ “แอปดีมีคืน” สำหรับสมาชิกใหม่ที่สมัครผ่านแอปพลิเคชัน กอช. เริ่มต้นออมเงินเพียง 100 บาท ตั้งแต่วันนี้เป็นต้นไป รับ M-Coupon มูลค่า 50 บาท* สามารถนำไปซื้อสินค้าที่ร่วมรายการได้ที่ร้านเซเว่น - อีเลฟเว่น ทุกสาขาทั่วประเทศ เพื่อช่วยลดภาระค่าครองชีพสำหรับสมาชิก กอช. นอกจากนี้ เงินออมกับ กอช. ยังได้รับเงินสมทบจากรัฐในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี เพื่อสร้างความมั่นคงทางการเงินในวัยเกษียณ
สำหรับผู้ที่มีอายุ 15-60 ปี ประกอบอาชีพอิสระ สามารถตรวจสอบสิทธิ์ก่อนการสมัครสมาชิก รวมถึงสามารถส่งเงินออมสะสมและดูยอดเงินออมได้ด้วยตนเองที่แอปพลิเคชัน กอช. หรือสอบถามข้อมูลเพิ่มเติมได้ที่ สายด่วนเงินออม โทร. 02-049-9000 ในวันและเวลาทำการ
“คุณออม รัฐช่วยออม คุณได้บำนาญ”
* เงื่อนไขเป็นไปตามที่ กอช. กำหนด
วันอังคารที่ 25 มกราคม 2565
การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
กระทรวงการคลังมีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากการระบาดของ COVID-19 ให้สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว ตั้งแต่งวดนำส่งเดือน ม.ค.2565 จนถึงงวดเดือน มิ.ย.2565
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) จากเดิมที่ผ่อนผันให้จนถึงงวดนำส่งเงินของเดือนธันวาคม 2564 ให้สามารถหยุดหรือเลื่อนการนำส่งเงินเข้ากองทุนสำรองเลี้ยงชีพ (กองทุนฯ) เป็นการชั่วคราว ตั้งแต่งวดนำส่งเงินของเดือนมกราคม 2565 จนถึงงวดนำส่งเงินของเดือนมิถุนายน 2565 โดยนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ ภายใต้หลักการและแนวปฏิบัติเดิม เพื่อบรรเทาปัญหาความเดือดร้อนของลูกจ้างและนายจ้างที่ยังคงได้รับผลกระทบจากสถานการณ์การระบาดของโรค COVID-19 ในปัจจุบัน โดยมุ่งหวังให้ลูกจ้างที่เป็นแรงงานในระบบยังคงสถานะการเป็นสมาชิกกองทุนฯ และสามารถออมผ่านกองทุนฯ หลังจากที่สถานการณ์การระบาดของโรค COVID-19 ได้คลี่คลาย เพื่อเป็นหลักประกันรายได้และนำไปสู่ความมั่นคงทางการเงินเมื่อเข้าสู่วัยเกษียณ
ทั้งนี้ กระทรวงการคลังได้ออกประกาศกระทรวงการคลัง เรื่อง กำหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสำรองเลี้ยงชีพในท้องที่ที่เกิดวิกฤตเศรษฐกิจ สาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจ (ฉบับที่ 4) พ.ศ. 2565 ซึ่งได้ลงประกาศในราชกิจจานุเบกษาแล้ว เมื่อวันที่ 21 มกราคม 2565 และมีผลบังคับใช้ตั้งแต่วันที่ 22 มกราคม 2565 เป็นต้นไป
สำนักนโยบายการออมและการลงทุน สำนักงานเศรษฐกิจการคลัง
โทร. 02-273-9020 ต่อ 3638, 3643, 3688
โทรสาร 02-273-9987
วันพุธที่ 22 มิถุนายน 2565
เอสเอ็มอีเตรียมตัว !!! กู้แบบไหน ได้สินเชื่อ บสย. ส่ง PGS 9 ค้ำประกันสินเชื่อ ช่วย SMEs ฟื้นกิจการ ในงาน Smart SME Expo 2022
บสย. เร่งสปีดช่วยผู้ประกอบการ SMEs ส่ง PGS 9 ฟรีค่าธรรมเนียมค้ำประกันสินเชื่อ 2 ปี ช่วยคนตัวเล็กได้สินเชื่อ ในงาน Smart SME Expo 2022 พร้อม ทีมหมอหนี้ และ บสย. F.A. Center ร่วมแก้โจทย์ธุรกิจ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้เตรียมทีมที่ปรึกษาทางการเงิน เพื่อให้คำแนะนำผู้ประกอบการ SMEs ที่กำลังกลับเข้าสู่ระบบธุรกิจหลังสถานการณ์โควิด-19 เริ่มคลี่คลาย ซึ่งขณะนี้พบว่ามีผู้ประกอบการจำนวนมากเริ่มเข้ามาขอรับคำปรึกษาที่ศูนย์ที่ปรึกษาทางการเงิน โดยในช่วงครึ่งปีหลัง บสย. จะเร่งสปีดในการช่วยเหลือผู้ประกอบการแบบรอบด้าน ภายใต้สโลแกน “TCG FAST & FIRST รวดเร็ว รอบคอบ เป็นที่หนึ่งในใจ SMEs” ทำงานแบบรุกเร็ว เพื่อช่วยผู้ประกอบการแก้ไขปัญหาตรงจุด
พร้อมหาทางออกทางธุรกิจให้กับผู้ประกอบการ SMEs โดยเข้าร่วมงาน Smart SME Expo 2022 ในรูปแบบให้คำปรึกษาผู้ประกอบการ SMEs ประกอบด้วย ทีมหมอหนี้ และผู้เชี่ยวชาญ จากสำนักงานเขตนครหลวง และ บสย. F.A Center ให้คำปรึกษา แก้หนี้ ปรับโครงสร้างหนี้ และตรวจเช็คสุขภาพทางการเงินฟรี โดยภายในงานได้เตรียมข้อมูลที่เป็นประโยชน์แก่ผู้ประกอบการ SMEs โดยเฉพาะการเข้าถึงสินเชื่อของธนาคารต่าง ๆ ที่มี บสย. เข้าไปช่วยค้ำประกัน เพื่อช่วยเพิ่มโอกาสให้ผู้ประกอบการ SMEs ได้รับสินเชื่อมากขึ้น โดยขณะนี้ บสย. มีวงเงินค้ำประกันสินเชื่อ บสย. SMEs สร้างชาติ (PGS 9) รองรับกว่า 15,000 ล้านบาท
ด้าน นายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บสย. เปิดเผยว่า การเข้าร่วมงาน Smart SME Expo 2022 จัดขึ้นภายใต้แนวคิด Speed way ซี่งสื่อถึงความรวดเร็วในการแก้ปัญหาต่าง ๆ ให้กับผู้ประกอบการ SMEs พร้อมเจาะลึกและร่วมหาทางออกให้กับทุกธุรกิจที่กำลังประสบปัญหา โดยเฉพาะในช่วงการแพร่ระบาดของโควิด-19 ที่ผ่านมา ดังนั้น จึงอยากเชิญชวนผู้ประกอบการมาที่บูธ บสย. ซึ่งได้เตรียมผลิตภัณฑ์ไว้รองรับมากมาย ทั้ง โครงการค้ำประกันสินเชื่อ บสย. SMEs สร้างชาติ (PGS 9), โครงการ PGS ระยะพิเศษ Soft Loan Extra และมาตรการช่วยเหลือลูกหนี้ บสย. พร้อมช่วย ในงาน Smart SME Expo 2022 ระหว่างวันที่ 7-10 กรกฎาคม 2565 ฮอลล์ 7 - 8 ศูนย์แสดงสินค้าและการประชุมอิมแพ็คเมืองทองธานี โดย บสย. อยู่ที่บูธ B7
วันพุธที่ 27 เมษายน 2565
“อนุทิน” รับมอบ ATK-หน้ากากอนามัย-ผลิตภัณฑ์เครื่องดื่มจากภาคเอกชน สนับสนุนภารกิจป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดตรวจโควิด ATK 2 หมื่นชุด และหน้ากากอนามัยทางการแพทย์ 2 หมื่นชิ้น และผลิตภัณฑ์เครื่องดื่มจากภาคเอกชน เพื่อสนับสนุนบุคลากรทางการแพทย์ในการดำเนินงานควบคุมป้องกันโรคโควิด 19
วันนี้ (27 เมษายน 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบของบริจาคเพื่อสนับสนุนการดำเนินงานป้องกันโรคโควิด 19 จากภาคเอกชน ได้แก่ ชุดตรวจโควิดATK จำนวน 2 หมื่นชุด และหน้ากากอนามัยทางการแพทย์ จำนวน 2 หมื่นชิ้น จากบริษัท เอชไอพี โกลบอล จำกัด และเครื่องดื่มน้ำมะพร้าวและเฉาก๊วย จำนวน 100 ลัง จากบริษัท สยามฟู้ด จำกัด
นายอนุทิน กล่าวว่า การแพร่ระบาดโรคโควิด 19 ในช่วง 2 ปีที่ผ่านมา กระทรวงสาธารณสุขสามารถให้การดูแลรักษา ควบคุมและป้องกันโรคได้อย่างดี ส่วนหนึ่งมาจากการได้รับความร่วมมือจากภาคประชาชนและผู้ประกอบการที่ให้การสนับสนุนการดำเนินงานของกระทรวงสาธารณสุขมาโดยตลอด เป็นสิ่งที่ทำให้บุคลากรทางการแพทย์รวมถึงผู้ป่วยมีกำลังใจในการต่อสู้กับโรค ถือเป็นส่วนสำคัญที่ทำให้ประเทศไทยสามารถก้าวผ่านวิกฤตการณ์ครั้งนี้ไปได้
“วันนี้ต้องขอบคุณน้ำใจไมตรีของทั้ง 2 บริษัท ซึ่งไม่ใช่ครั้งแรกที่มาสนับสนุน แต่ได้ให้การสนับสนุนการดำเนินงานของกระทรวงสาธารณสุขมาแล้วหลายครั้ง เช่น เครื่องช่วยหายใจ ซึ่งเป็นสิ่งที่จำเป็นมากในการรักษาผู้ป่วยโควิด โดยสิ่งของบริจาคครั้งนี้ จะจัดส่งไปให้หน่วยงานนำไปใช้ให้เกิดประโยชน์ต่อไป” นายอนุทินกล่าว
**************************************27 เมษายน 2565
วันอังคารที่ 29 มิถุนายน 2564
กระทรวงยุติธรรม ประชุมคณะทำงานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔
กระทรวงยุติธรรม ประชุมคณะทำงานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๙ มิถุนายน ๒๕๖๔ นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม ในฐานะผู้อำนวยการศูนย์ฯ เป็นประธานการประชุมคณะทำงานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมี นางธารินี แสงสว่าง รองอธิบดีกรมคุมประพฤติ นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ นายเสกสรร สุขแสง รองอธิบดีกรมบังคับคดี นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน นายธวัชชัย ชัยวัฒน์ รองอธิบดีกรมราชทัณฑ์ พันตำรวจเอก อัครพล บุณโยปัษฎัมภ์ รองอธิบดีกรมสอบสวนคดีพิเศษ พันตำรวจโทไพศิษฎ์ สังคหะพงศ์ รองเลขาธิการ สำนักงาน ป.ป.ส. พร้อมด้วยคณะทำงาน และผู้ที่เกี่ยวข้องเข้าร่วมประชุมฯ
ในการนี้ ที่ประชุมได้รับทราบแนวทางการดำเนินงานของศูนย์ต่อต้านข่าวปลอม (Anti Fake News Center) กระทรวงยุติธรรม รวมทั้งได้มอบหมายให้ทุกหน่วยงานในสังกัดกระทรวงยุติธรรมดำเนินการติดตาม ตรวจสอบ วิเคราะห์ข้อมูลข่าวสารที่นำเสนอผ่านทางสื่อสารมวลชน และสื่อสังคมออนไลน์แล้วส่งผลกระทบหรือประเด็นข่าวเชิงลบต่อหน่วยงาน เพื่อชี้แจงให้สื่อมวลชนและเผยแพร่ให้สาธารณชนได้รับทราบด้วยความถูกต้อง และรวดเร็ว พร้อมทั้งรายงานผลให้ศูนย์ต่อต้านข่าวปลอมประเทศไทย กระทรวงดิจิทัลเพื่อเศรษฐกิจและสังคมได้รับทราบต่อไปด้วย
วันศุกร์ที่ 10 มิถุนายน 2565
โฆษกรัฐบาลเผยนายกฯ ชื่นชมการทำงานของทุกหน่วยงานที่เกี่ยวข้องจนนำไปสู่การลงนามในประกาศเจตนารมณ์เพื่อประเทศไทยที่ยั่งยืนร่วมกับสหประชาชาติ
โฆษกรัฐบาลเผยนายกฯ ชื่นชมการทำงานของทุกหน่วยงานที่เกี่ยวข้องจนนำไปสู่การลงนามในประกาศเจตนารมณ์เพื่อประเทศไทยที่ยั่งยืนร่วมกับสหประชาชาติ มุ่งมั่นเดินหน้านำประเทศไทยสู่การพัฒนาที่ยั่งยืน สอดคล้องแนวทางยุทธศาสตร์ชาติ 20 ปี
วันนี้ (10 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมหน่วยงานที่เกี่ยวข้องที่ได้ร่วมกันเดินหน้าผลักดันจนนำไปสู่การลงนามประกาศเจตนารมณ์เพื่อประเทศไทยที่ยั่งยืน (Statement of Commitment to Sustainable Thailand) ซึ่งกระทรวงมหาดไทย พร้อมด้วยผู้ว่าราชการจังหวัดทั้ง 76 จังหวัด ร่วมลงนามประกาศเจตนารมณ์กับสหประชาชาติ เมื่อวันที่ 6 มิถุนายน 2565 ที่ผ่านมา เพื่อนำประเทศไทยสู่การพัฒนาที่ยั่งยืน ภายใต้หลักการ “76 จังหวัด 76 คำมั่นสัญญา เพื่อการพัฒนา เพื่อความเท่าเทียม เพื่อความยั่งยืน “โลกนี้เพื่อเรา” ผ่านการร่วมมือกับองค์การสหประชาชาติและภาคีเครือข่ายที่เกี่ยวข้อง ตามเป้าหมาย 17 การพัฒนาที่ยั่งยืนของสหประชาชาติ (Sustainable Development Goals : SDGs) สอดคล้องกับยุทธศาสตร์ชาติ 20 ปีของประเทศไทยและแผนพัฒนาเศรษฐกิจและสังคมแห่งชาติฉบับที่ 13
โฆษกประจำสำนักนายกรัฐมนตรี กล่าวว่า การลงนามดังกล่าวเป็นการแสดงเจตนารมณ์ร่วมกันในการพัฒนาประเทศให้มีการพัฒนาที่ยั่งยืนทั้ง 76 จังหวัด ซึ่งถือเป็นการผนึกความร่วมมือครั้งสำคัญ โดยนอกจากเป็นความร่วมมือระหว่างประเทศในการร่วมมือกับองค์การสหประชาชาติในกรอบความท้าทายระหว่างประเทศแล้ว ยังเป็นการสนับสนุนการดำเนินงานส่วนท้องถิ่น ซึ่งเป็นสิ่งที่นายกรัฐมนตรีให้ความสำคัญมาโดยตลอด ทั้งนี้ รัฐบาลคำนึงถึงความต้องการ และประโยชน์สุขของประชาชนเป็นที่ตั้ง และได้มอบหมายให้ผู้ว่าราชการจังหวัดเป็นกลไกสำคัญในการขับเคลื่อน เป็นผู้นำการจัดทำแผนปฏิบัติการในพื้นที่เพื่อสร้างการรับรู้ ตระหนักรู้ของประชาชน และยกระดับขีดความสามารถของหน่วยงานระดับจังหวัด รวมถึงองค์กรปกครองส่วนท้องถิ่นในการดำเนินกิจกรรมและขับเคลื่อนการทำงานลงสู่ในระดับชุมชน หมู่บ้าน ตำบล ให้เกิดผลเป็นรูปธรรม พร้อมทั้งช่วยอำนวยความสะดวกให้เกิดความร่วมมือของทุกภาคีเครือข่าย ในหน่วยงานระดับจังหวัด ท้องถิ่น และ UN ประจำประเทศไทย ตลอดจนพันธมิตรอื่น ๆ ทุกภาคส่วน
“นายกรัฐมนตรีมีวิสัยทัศน์และการทำงานที่ชัดเจนในการส่งเสริมให้หน่วยงานภาครัฐให้ความสำคัญกับเป้าหมายการพัฒนาที่ยั่งยืนทั้ง 17 เป้าหมาย และได้กำหนดไว้อย่างชัดเจนในแผนพัฒนาเศรษฐกิจและสังคมแห่งชาติฉบับที่ 13 ซึ่งเชื่อมั่นว่ารัฐบาลนี้พร้อมเดินหน้านำพาประเทศไทยสู่ ความมั่นคง มั่งคั่ง ยั่งยืน โดยยึดผลประโยชน์ของประเทศชาติ และประชาชนเป็นสำคัญ เพื่อบรรลุวิสัยทัศน์ประเทศ ที่มุ่งเน้นการสร้างสมดุลระหว่างการพัฒนาเศรษฐกิจ สังคม และสิ่งแวดล้อม” นายธนกรฯ กล่าว
วันพฤหัสบดีที่ 21 กรกฎาคม 2565
PM pleased with Thailand’s elevation to Tier 2 in 2022 Trafficking in Persons (TIP) Report
PM pleased with Thailand’s elevation to Tier 2 in 2022 Trafficking in Persons (TIP) Report
July 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with U.S. Department of State’s 2022 Trafficking in Persons (TIP) Report which elevates Thailand to Tier 2.
On July 19, 2022, the U.S. Department of State released its 2022 Trafficking in Persons (TIP) Report, according to which Thailand is ranked in ‘Tier 2’, an upgrade from ‘Tier 2 Watch List’ last year.
According to the 2022 TIP Report, the Thai Government demonstrated overall increasing efforts for the elimination of trafficking, considering the impact of the COVID-19 pandemic on its anti-trafficking capacity. These efforts included increasing the number of trafficking investigations, finalizing a national referral mechanism (NRM) that authorized a 45-day reflection period, establishing a new trafficking victim identification center, and developing guidelines for labor officials to refer suspected trafficking victims to multidisciplinary teams, among others.
The U.S. Department of State also honored 6 TIP heroes from across the world who have devoted their lives to the fight against human trafficking, among whom is Ms. Apinya Tajit, Deputy Director of the Stella Maris Seafarer’s Center. Khun Apinya is recognized for her tireless assistance to workers exploited in forced labor. She has also played an active role in raising awareness of child trafficking.
The Government Spokesperson added that the Prime Minister has placed high priority on the implementation of anti-trafficking in person policy, and announced it as a national agenda to seriously mobilize operations against human trafficking, and protect human integrity in accordance with the humanitarian principle which Thailand has always adhered to. The country stands ready to work together with various sectors, both domestic and overseas, to eradicate trafficking in person and forced labor of all forms. The Prime Minister also took the opportunity to thank all concerned sectors and individuals for joining forces in fighting against human trafficking, and expressed hope that they continue with this endeavor in order for Thailand to be free from such problem.
วันศุกร์ที่ 14 มกราคม 2565
ลูกค้า ธอส. ลงทะเบียนเข้ามาตรการปรับโครงสร้างหนี้อย่างยั่งยืนแล้วกว่า 53,280 ล้านบาท ปิดลงทะเบียน 2 มาตรการ (M18 และ M19) วันที่ 25 มกราคมนี้
ลูกค้า ธอส.ามารถลงทะเบียนแจ้งความประสงค์เข้าร่วม “มาตรการปรับปรุงโครงสร้างหนี้อย่างยั่งยืน” ตั้งแต่วันที่ 24 ธันวาคม 2564 ล่าสุด ณ วันที่ 11 มกราคม 2565 มีลูกค้าลงทะเบียนแจ้งความประสงค์แล้วจำนวน 50,592 บัญชี เงินต้นคงเหลือ 53,280 ล้านบาท
ธนาคารอาคารสงเคราะห์ เผยภายหลังเปิดให้ลูกค้าเดิมที่ยังอยู่ระหว่างการใช้มาตรการความช่วยเหลือผู้ที่ได้รับผลกระทบด้านรายได้จาก COVID-19 หากความสามารถในการผ่อนชำระหนี้ยังไม่เป็นปกติ และจำเป็นต้องลดค่าใช้จ่ายในระยะยาวด้วยการปรับปรุงโครงสร้างหนี้ สามารถลงทะเบียนแจ้งความประสงค์เข้าร่วม “มาตรการปรับปรุงโครงสร้างหนี้อย่างยั่งยืน” ตั้งแต่วันที่ 24 ธันวาคม 2564 ล่าสุด ณ วันที่ 11 มกราคม 2565 มีลูกค้าลงทะเบียนแจ้งความประสงค์แล้วจำนวน 50,592 บัญชี เงินต้นคงเหลือ 53,280 ล้านบาท โดย ธอส. ยังคงเปิดให้ลูกค้าลงทะเบียนแจ้งความประสงค์เข้าร่วมมาตรการที่ 18 [M18] สำหรับลูกค้ารายย่อยที่มีสถานะบัญชีปกติ และมาตรการที่ 19 [M19] สำหรับลูกค้าผู้ประกอบการสินเชื่อแฟลต ถึงวันที่ 25 มกราคม 2565 ขณะที่มาตรการที่ 17[M17] สำหรับลูกค้ารายย่อยสถานะ NPL และลูกค้า NPL ที่อยู่ระหว่างการปรับโครงสร้างหนี้ สามารถลงทะเบียนแจ้งความประสงค์ได้ถึงวันที่ 30 มิถุนายน 2565 นี้ ผ่านทาง Application : GHB ALL หรือ GHB Buddy บน Application Line หรือ www.ghbank.co.th หรือ สาขาทั่วประเทศ สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
https://www.ghbank.co.th/news/detail/public-relations/press-14-01-2022
วันพฤหัสบดีที่ 30 มิถุนายน 2565
PM is confident that Thailand is ready to welcome all tourists with an exemption from the 'Thailand Pass' starting on July 1
PM is confident that Thailand is ready to welcome all tourists with an exemption from the 'Thailand Pass' starting on July 1
On June 29, 2022, The Government Spokesperson Thanakorn Wangboonkongchana disclosed that Prime Minister and Minister of Defense, Gen. Prayut Chan-o-cha, expressed his confidence that all Thai agencies are prepared to welcome tourists. As The Centre for Covid-19 Situation Administration (CCSA) has agreed to relax preventive measures and control diseases for entering the country by approved the removal of the Thailand Pass registration scheme or CoE for foreigners, effective 1 July 2022. Foreign nationals are only required to show proof of either a certificate of vaccination or the results of the COVID test if have not been fully vaccinated. Besides, the Prime Minister also reminded Ministry of Public Health, Ministry of Tourism and Sports, and related agencies to prepare systems and staffs in the area appropriately, as tourism is a major source of income for the country’s economy. However, the Prime Minister confirmed that there is no fear of a re-emergence of the COVID-19 outbreak because Thailand underlines safe tourism, and the most fundamental thing is to adhere the universal prevention measures, for example, social distancing, washing hands, and still recommending masks to be always worn.
As of today, there have been 2,569 new cases of COVID-19 reported, with 2,569 domestic cases and 0 foreign cases, as well as 14 fatalities. 23,029 people have received treatment, and 1,984 recovered patients have gone home. Since January 1, there are 2,296,785 confirmed patients, 2,298,063 people have recovered from diseases, and 665 pneumonia patients have been admitted to hospitals.
วันอังคารที่ 16 สิงหาคม 2565
อนุมัติ 4,019 ล้านบาท บริหารทรัพยากรน้ำดูแลพื้นที่เสี่ยงภัย
วันอาทิตย์ที่ 14 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการดูแลพื้นที่เสี่ยงอุทกภัยและภัยแล้งทั่วประเทศ โดยอนุมัติกรอบวงเงิน 4,019 ล้านบาท
สำหรับโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565
และการกักเก็บน้ำเพื่อฤดูแล้งปี 2565/66 ให้แก่ 5 กระทรวง 13 หน่วยงาน เพื่อดำเนินการซ่อมแซม
ปรับปรุงอาคารชลศาสตร์ เช่น พนังกั้นน้ำ ประตูระบายน้ำ คลองส่งน้ำ ปรับปรุงแก้ไขสิ่งกีดขวางทางน้ำ
เพิ่มประสิทธิภาพการระบายน้ำ เตรียมความพร้อมเครื่องจักรเครื่องมือ เพิ่มปริมาณน้ำต้นทุน
และจัดหาแหล่งน้ำเพื่อรองรับน้ำส่วนเกินในช่วงฤดูฝน เช่น อ่างเก็บน้ำ ระบบกระจายน้ำ ธนาคารน้ำใต้ดิน
โดยเมื่อดำเนินการเสร็จสิ้นแล้วจะมีพื้นที่ได้รับประโยชน์ 35,723 ไร่ ประชาชนได้รับประโยชน์ 36,735
ครัวเรือน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 28 ธันวาคม 2564
รองนายกฯ หารือ ออท.อินโดนีเซีย ชื่นชมความสำเร็จ Phuket Sandbox พร้อมแลกเปลี่ยนประสบการณ์การจัดการของไทย
รองนายกฯ หารือ ออท.อินโดนีเซีย ชื่นชมความสำเร็จ Phuket Sandbox พร้อมแลกเปลี่ยนประสบการณ์การจัดการของไทย
วันนี้ (28 ธันวาคม 2564) เวลา 14.00 น. ณ ห้องรับรอง 1 ตึกบัญชาการ 1 ทำเนียบรัฐบาล นายรัคมัต บูดีมัน (H.E. Mr. Rachmat Budiman) เอกอัครราชทูตสาธารณรัฐอินโดนีเซียประจำประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ โดยสรุปสาระสำคัญของการหารือ ดังนี้
รองนายกรัฐมนตรีกล่าวยินดีกับเอกอัครราชทูตอินโดนีเซียฯ ในโอกาสเข้ารับหน้าที่ พร้อมทั้งชื่นชมความสัมพันธ์อันดีระหว่างไทยกับอินโดนีเซียที่ดำเนินมาอย่างราบรื่น โดยอินโดนีเซียเป็นประเทศที่มีความใกล้ชิดและเป็นพันธมิตรที่สำคัญของไทยทั้งในระดับภูมิภาคและระหว่างประเทศ ซึ่งรองนายกรัฐมนตรีเห็นว่าทั้งสองฝ่ายยังมีศักยภาพที่จะเพิ่มพูนความร่วมมือระหว่างกันได้อีกมาก โดยเฉพาะในด้านวัฒนธรรม การท่องเที่ยว และการค้าการลงทุน นอกจากนี้ รองนายกรัฐมนตรีเชื่อมั่นว่า ด้วยประสบการณ์และความเชี่ยวชาญของเอกอัครราชทูตอินโดนีเซียฯ จะมีส่วนสำคัญในการส่งเสริมความสัมพันธ์และความร่วมมือระหว่างกันให้แน่นแฟ้นมากยิ่งขึ้น โดยรัฐบาลไทยพร้อมให้การสนับสนุนการดำเนินงานของเอกอัครราชทูตอินโดนีเซียฯ อย่างเต็มที่
เอกอัครราชทูตอินโดนีเซียฯ ขอบคุณรองนายกรัฐมนตรีที่สละเวลาให้เข้าเยี่ยมคารวะ ยินดีที่ได้ดำรงตำแหน่งเอกอัครราชทูตสาธารณรัฐอินโดนีเซียประจำประเทศไทย ชื่นชอบและได้มีโอกาสเดินทางไปท่องเที่ยวหลายจังหวัดในประเทศไทย รู้สึกเหมือนเป็นบ้านอีกหลังหนึ่ง ทั้งนี้ ไทยและอินโดนีเซียมีความสัมพันธ์และความร่วมมือที่ใกล้ชิดกัน เอกอัครราชทูตอินโดนีเซียฯ ยืนยันพร้อมสานต่อและส่งเสริมความร่วมมือระหว่างกันให้แน่นแฟ้นยิ่งขึ้น พร้อมทั้งชื่นชมการจัดการควบคุมสถานการณ์โควิด-19 ของรัฐบาลไทย โดยอินโดนีเซียหวังที่จะได้แลกเปลี่ยนเรียนรู้ประสบการณ์ของไทย โดยเฉพาะโครงการ Phuket Sandbox ของไทย และพร้อมสนับสนุนให้ชาวอินโดนีเซียเดินทางมาท่องเที่ยวในไทยมากขึ้น โดยเฉพาะในจังหวัดภูเก็ต
โอกาสนี้ ทั้งสองฝ่ายเห็นพ้องเพิ่มพูนความร่วมมือในสาขาที่มีศักยภาพร่วมกัน โดยในด้านการค้าและการลงทุน ทั้งสองฝ่ายยินดีที่ไทยและอินโดนีเซียมีการแลกเปลี่ยนการลงทุนระหว่างกันมากขึ้น โดยเอกอัครราชทูตอินโดนีเซียฯ พร้อมดูแลและอำนวยความสะดวกให้แก่นักลงทุนไทยในอินโดนีเซีย ซึ่งไทยก็พร้อมให้การสนับสนุนและอำนวยความสะดวกแก่นักลงทุนชาวอินโดนีเซียเช่นกัน นอกจากนี้ ไทยและอินโดนีเซียยังมีความร่วมมือด้านการศึกษาที่ใกล้ชิด โดยมีการแลกเปลี่ยนนักเรียนนักศึกษาระหว่างกันมาโดยตลอด ซึ่งเอกอัครราชทูตอินโดนีเซียฯ ได้ขอบคุณรัฐบาลไทยที่ดูแลนักเรียนนักศึกษาชาวอินโดนีเซียเป็นอย่างดี พร้อมทั้งเห็นโอกาสจากความคล้ายคลึงทางวัฒนธรรมของทั้งสองประเทศ จึงหวังว่าทั้งสองประเทศจะสามารถเพิ่มพูนความร่วมมือด้านการศึกษาและแลกเปลี่ยนเรียนรู้วัฒนธรรมระหว่างสองประเทศให้ใกล้ชิดมากยิ่งขึ้น โดยเฉพาะการแลกเปลี่ยนเรียนรู้ทางด้านภาษาของกันและกัน
ในตอนท้าย รองนายกรัฐมนตรีเน้นย้ำบทบาทสำคัญของไทยและอินโดนีเซียในเวทีระหว่างประเทศ โดยในปี 2565 ไทยจะเป็นเจ้าภาพการจัดการประชุม APEC และอินโดนีเซียจะเป็นเจ้าภาพการประชุม G20 ซึ่งรองนายกรัฐมนตรีเชื่อมั่นว่าจะเป็นโอกาสสำคัญให้ไทยและอินโดนีเซียได้แสดงศักยภาพและบทบาทที่สร้างสรรค์ในเวทีระหว่างประเทศ ด้านเอกอัครราชทูตอินโดนีเซียฯ พร้อมสนับสนุนการเป็นเจ้าภาพ APEC ของไทยอย่างเต็มที่
วันศุกร์ที่ 5 พฤศจิกายน 2564
กรมทางหลวงชนบท บรรเทาความเดือดร้อนให้ประชาชนในพื้นที่ สามารถเดินทางได้อย่างสะดวกปลอดภัยในทุกฤดู ตามนโยบายของรัฐมนตรีว่าการกระทรวงคมนาคม
สร้างถนนทางเข้าพื้นที่โครงการหลวงแม่แฮ อำเภอแม่แจ่ม จังหวัดเชียงใหม่ 20 กิโลเมตร เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสายบ้านแม่แฮน้อย - บ้านแม่สะงะใต้ อำเภอแม่แจ่ม จังหวัดเชียงใหม่ เสร็จสมบูรณ์ สนับสนุนภารกิจของมูลนิธิโครงการหลวง ยกระดับมาตรฐานทางหลวงชนบท บรรเทาความเดือดร้อนให้กับประชาชนในพื้นที่ให้สามารถเดินทางได้อย่างสะดวกปลอดภัยในทุกฤดู ลดระยะเวลาและลดต้นทุนในการขนส่งพืชผลทางการเกษตร ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมท่าอากาศยาน รักษาราชการแทนอธิบดีกรมทางหลวงชนบท เปิดเผยว่า เนื่องจากบริเวณพื้นที่ดังกล่าวเส้นทางส่วนใหญ่เป็นถนนดินภูเขา การคมนาคมขนส่งจึงเป็นไปด้วยความยากลำบาก การขนส่งล่าช้าและอาจทำให้พืชผลได้รับความเสียหาย ประกอบกับในช่วงฤดูฝนบางเส้นทางไม่สามารถสัญจรผ่านได้ ส่งผลให้ประชาชนและเกษตรกรในพื้นที่ได้รับความเดือดร้อน ไม่สามารถลำเลียงพืชผลเมืองหนาวออกสู่ตลาดได้ อาทิ ผักกาดหอมห่อ ผักกาดขาวปลี กะหล่ำปลีแดง บีทรูท ต้มหอมญี่ปุ่น เสาวรสหวาน และอะโวคาโด ทั้งนี้ เพื่อเป็นการแก้ไขปัญหาดังกล่าว ยกระดับคุณภาพชีวิตให้กับประชาชนในพื้นที่ ทช. ได้ดำเนินโครงการก่อสร้างถนนทางหลวงชนบทสายบ้านแม่แฮน้อย - บ้านแม่สะงะใต้ อำเภอแม่แจ่ม จังหวัดเชียงใหม่ รวมระยะทาง 20 กิโลเมตร มีจุดเริ่มต้นโครงการตั้งแต่ กม. ที่ 0+000 - 20+000 โดยก่อสร้างเป็นผิวจราจรคอนกรีตเสริมเหล็ก 2 ช่องจราจร (ไป - กลับ) กว้าง 5 เมตร หนา 0.15 เมตร พร้อมระบบระบายน้ำข้างทาง ติดตั้งเครื่องหมายจราจรและราวกันอันตราย เพื่อเพิ่มความปลอดภัยในการเดินทางให้กับประชาชน ปัจจุบันโครงการดังกล่าวได้ดำเนินการก่อสร้างเสร็จสมบูรณ์และเปิดให้ประชาชนได้สัญจรแล้ว โดยใช้งบประมาณในการก่อสร้างรวม 127.770 ล้านบาท
วันอังคารที่ 8 กุมภาพันธ์ 2565
ครม. เคาะค่าตอบแทน อสม. – อสส. เพิ่ม 500 บ./เดือน เป็นเวลา 6 เดือน (ต.ค. 64 – มี.ค. 65)
.....
ที่ประชุม ครม. (8 ก.พ. 65) อนุมัติงบกลางปี 65 โครงการค่าตอบแทน เยียวยา ชดเชย และเสี่ยงภัย สำหรับการปฏิบัติงานของอาสาสมัครสาธารณสุขประจำหมู่บ้าน (อสม.) วงเงิน 3,150 ล้านบาท เพื่อเป็นค่าตอบแทน สร้างขวัญกำลังใจให้แก่ อสม. 1,039,729 คน และอาสาสมัครสาธารณสุขกรุงเทพฯ (อสส.) 10,577 คน ในอัตรา 500 บ./เดือน เป็นเวลา 6 เดือน (ต.ค. 64 – มี.ค. 65) เพิ่มจากที่ได้รับปกติ 1,000 บ./เดือน
.
ที่ผ่านมา กระทรวงสาธารณสุขได้มอบหมายให้ อสม. และ อสส. ร่วมดำเนินการเฝ้าระวัง ป้องกัน และควบคุมโควิด-19 ในชุมชนทั่วประเทศ ตั้งแต่เดือน ก.พ. 63 เป็นต้นมา ทั้งให้ความรู้ในการป้องกันและดูแลสุขภาพตนเอง/ เฝ้าระวังและคัดกรองกลุ่มเสี่ยง/ เคาะประตูบ้านต้านภัย COVID-19/ ค้นพบกลุ่มเสี่ยงที่มีอาการและส่งต่อให้แก่เจ้าหน้าที่สาธารณสุข/ แนะนำกลุ่มเป้าหมายตรวจ ATK และรายงานผลการตรวจผ่านแอปฯ “สมาร์ท อสม.”/ เชิญกลุ่มผู้สูงอายุ 60 ปีขึ้นไป และผู้ที่มีโรคประจำตัวมารับวัคซีน ฯลฯ
#ไทยคู่ฟ้า#ร่วมต้านโควิด19
-------------------
วันจันทร์ที่ 30 พฤษภาคม 2565
ครม. เห็นชอบปรับปรุงระยะเวลาการอนุมัติ อนุญาต ตาม พ.ร.บ. การอำนวยความสะดวกฯ ปี 58 ให้ประชาชนและผู้ประกอบการได้รับความสะดวก รวดเร็ว จากการขอรับบริการภาครัฐ
.....
ที่ประชุม ครม. (24 พ.ค. 65) เห็นชอบแนวทางปรับปรุงระยะเวลาการพิจารณาอนุญาตและการทบทวนกฎหมาย ตาม พ.ร.บ. การอำนวยความสะดวกในการพิจารณาอนุญาตของทางราชการ พ.ศ. 2558 เพื่อให้หน่วยงานของรัฐใช้เป็นแนวทางพิจารณาอนุมัติ อนุญาต ให้ประชาชนและผู้ประกอบการได้รับการบริการจากภาครัฐที่เร็วขึ้น ง่ายขึ้น มีค่าใช้จ่ายที่ถูกลง และเพิ่มความสะดวกในการประกอบธุรกิจ แบ่งออกเป็น 2 กลุ่มกระบวนงาน คือ
.
1) ตั้งเป้าหมายให้กลุ่มกระบวนงานที่มีผลกระทบสูง 31 กระบวนงาน เช่น การขอใบอนุญาตประกอบกิจการโรงงาน การขออนุญาตให้เป็นผู้นำของเข้า ผู้ส่งออกของ การออกใบอนุญาตประกอบธุรกิจโรงแรม การขอใบอนุญาตจัดหางานให้ทำงานในประเทศ และการขึ้นทะเบียนเกษตรกร ปรับลดเวลาการดำเนินการลงไม่น้อยกว่าร้อยละ 50 ภายในปี 65
.
2) ตั้งเป้าหมายให้กลุ่มกระบวนงานทั่วไป เช่น การอนุญาต จดทะเบียน หรือการแจ้งที่มีกฎหมายหรือกำหนดให้ต้องขออนุญาตฯ เสนอกระบวนงานที่สามารถปรับลดเวลาการดำเนินการลงร้อยละ 30 - 50 มาดำเนินการภายในปี 65
.
ซึ่งนายกรัฐมนตรี ได้กำชับส่วนราชการ เร่งกำหนดกรอบระยะเวลาที่เหมาะสมในแต่ละกระบวนงาน ให้แล้วเสร็จภายใน 1 เดือน เพราะมีความสำคัญต่อการสนับสนุนการฟื้นฟูเศรษฐกิจและสังคม และเป็นปัจจัยหนึ่งที่สำคัญต่อการตัดสินใจเข้ามาลงทุนของนักลงทุนต่างประเทศด้วย
.
อ่านเพิ่มเติม คลิกhttps://www.thaigov.go.th/news/contents/details/54943
#ไทยคู่ฟ้า#ร่วมต้านโควิด19
-------------------
วันพุธที่ 25 สิงหาคม 2564
เห็นชอบ รพ.สต. ให้บริการฉีดวัคซีนโควิด-19
วันพุธที่  25 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ศูนย์ปฏิบัติการฉุกเฉินด้านการแพทย์และสาธารณสุข เห็นชอบแนวทางให้บริการฉีดวัคซีนป้องกันโรคโควิด-19 ใน รพ.ส่งเสริมสุขภาพประจำตำบล และหน่วยฉีดวัคซีนเคลื่อนที่ เพื่อให้ประชาชนเข้าถึงวัคซีนได้มากขึ้น เบื้องต้นนำร่องที่ จ.นครราชสีมา โดยสำนักงานสาธารณสุขจังหวัดนครราชสีมาจัดจุดให้บริการฉีดวัคซีน ณ สถานีอนามัยเฉลิมพระเกียรติ 60 พรรษา นวมินทราชินี ต.หนองสาหร่าย อ.ปากช่อง และส่งหน่วยฉีดวัคซีนเคลื่อนที่ไปให้บริการแก่ผู้ป่วยติดบ้านและติดเตียงถึงที่บ้าน ทั้งนี้ รพ.ที่จะจัดหน่วยฉีดวัคซีนโควิด-19เคลื่อนที่ออกให้บริการแก่ประชาชนได้นั้นจะต้องเตรียมความพร้อมทั้งด้านบุคลากรและอุปกรณ์ในการดูแลอาการข้างเคียงที่อาจเกิดขึ้นภายใน 30 นาทีหลังได้รับวัคซีนด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 24 พฤศจิกายน 2564
กรมทางหลวงชนบท สนับสนุนเขตเศรษฐกิจพิเศษชายแดน (SEZ) เสริมการค้า การขนส่ง ไทย - สปป.ลาว สร้างถนนสาย มห.3019 จังหวัดมุกดาหาร กว่า 14 กิโลเมตร คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสาย มห.3019 แยกทางหลวงแผ่นดินหมายเลข 212 - บ้านบางทรายใหญ่ อำเภอเมือง จังหวัดมุกดาหาร คาดว่าจะก่อสร้างแล้วเสร็จในช่วงต้นปี 2567
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนทางหลวงชนบทสาย มห.3019 แยกทางหลวงแผ่นดินหมายเลข 212 - บ้านบางทรายใหญ่ อำเภอเมือง จังหวัดมุกดาหาร เพื่อสนับสนุนเขตเศรษฐกิจพิเศษชายแดน (Special Economic Zone: SEZ) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านงานทาง เพิ่มขีดความสามารถในด้านการขนส่ง รวมถึงพัฒนาจังหวัดที่อยู่ใกล้กับบริเวณเขตชายแดนติดกับประเทศเพื่อนบ้าน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ทช. ได้ดำเนินการก่อสร้างถนนทางหลวงชนบทเพื่อสนับสนุนเขตเศรษฐกิจชายแดน (Special Economic Zone: SEZ) อย่างต่อเนื่อง เพื่อรองรับการขยายตัวของเมือง ส่งเสริมทั้งด้านการค้า การท่องเที่ยว การขนส่งระหว่างไทยกับประเทศเพื่อนบ้าน สำหรับโครงการก่อสร้างถนนทางหลวงชนบทสาย มห.3019 นั้น เป็นอีกหนึ่งโครงการที่นอกจากจะเป็นเส้นทางที่สนับสนุน SEZ แล้ว ยังสามารถรองรับการขนส่งระหว่างนิคมอุตสาหกรรมกับสะพานมิตรภาพ ไทย - ลาว แห่งที่ 2 สู่ประเทศลาว รวมถึงช่วยรองรับการขยายตัวของเมืองมุกดาหาร แก้ไขปัญหาการจราจรที่ติดขัดในตัวเมืองให้ประชาชนเดินทางได้อย่างสะดวก รวดเร็วและปลอดภัย
ทั้งนี้ การก่อสร้างโครงการดังกล่าวมีระยะทางรวม 14.211 กิโลเมตร มีจุดเริ่มต้นโครงการบริเวณทางหลวงแผ่นดินหมายเลข 12 (กม. ที่ 781+000) และไปสิ้นสุดโครงการที่บริเวณทางหลวงแผ่นดินหมายเลข 212 (กม. ที่ 414+262) ซึ่งใน 4 กิโลเมตรแรกของโครงการ จะดำเนินการขยายถนนทางหลวงชนบทสาย มห.3019 เดิม จาก 2 ช่องจราจร เป็นถนนขนาด 4 ช่องจราจร จากนั้นในส่วนที่เหลือจะดำเนินการก่อสร้างถนนใหม่ทั้งหมดจนไปถึงจุดสิ้นสุดโครงการเชื่อมกับสะพานมิตรภาพไทย - ลาว แห่งที่ 2 โดยก่อสร้างเป็นถนนผิวจราจรแบบคอนกรีตเสริมเหล็ก ขนาด 4 ช่องจราจร ไป-กลับ มีไหล่ทาง พร้อมสะพานคอนกรีตเสริมเหล็ก จำนวน 4 แห่ง ติดตั้งไฟฟ้าแสงสว่าง เครื่องหมายจราจรและสิ่งอำนวยความปลอดภัย ปัจจุบันโครงการฯ ได้เริ่มเข้าพื้นที่ดำเนินการก่อสร้างแล้ว เมื่อเดือนตุลาคม 2564 คาดว่าจะก่อสร้างแล้วเสร็จในช่วงต้นปี 2567 โดยใช้งบประมาณในการก่อสร้าง รวม 804.159 ล้านบาท แบ่งเป็นงบผูกพันปี 2564 ถึง 2566
วันพฤหัสบดีที่ 7 กรกฎาคม 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว เดือนกรกฎาคมนี้
...
ท่าอากาศยานสุวรรณภูมิ (ทสภ.) ได้ทำการยกเว้นอัตราค่าบริการจอดรถยนต์ที่ลานจอดรถระยะยาว (Long Term Parking) โซน C ซึ่งสามารถจอดรถยนต์ได้จำนวน 718 คัน ในวันหยุดยาวเดือนกรกฎาคม 2 ช่วง ได้แก่ วันอาสาฬหบูชา ระหว่างวันที่ 12 - 18 กรกฎาคม 2565 ตั้งแต่เวลา 00.01 น. ของวันอังคารที่ 12 กรกฎาคม 2565 ถึงเวลา 24.00 น. ของวันจันทร์ที่ 18 กรกฎาคม 2565 รวมทั้งสิ้น 7 วัน และ วันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ 27 กรกฎาคม - 1 สิงหาคม 2565 ตั้งแต่เวลา 00.01 น. ของวันพุธที่ 27 กรกฎาคม 2565 ถึงเวลา 24.00 น. ของวันจันทร์ที่ 1 สิงหาคม 2565 รวมทั้งสิ้น 6 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออำนวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารตรงชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถระยะยาวโซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสาร ผู้ใช้บริการ และขอให้ผู้โดยสาร ผู้ใช้บริการปฏิบัติตามมาตรการป้องกันการแพร่ระบาดของเชื้อไวรัส COVID -19 อย่างเคร่งครัด รวมถึงขอความร่วมมือผู้โดยสารที่เดินทางเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
วันพุธที่ 24 พฤศจิกายน 2564
ครม. เคาะ “มาตรการสินเชื่อสร้างงานสร้างอาชีพ” ช่วยเหลือกลุ่มช่าง – ค้าขายออนไลน์ – ขับรถสาธารณะ
....
ที่ประชุม ครม. (23 พ.ย.) เห็นชอบมาตรการสินเชื่อสร้างงานสร้างอาชีพ วงเงินรวม 5,000 ล้านบาท โดยให้ธนาคารออมสินสนับสนุนสินเชื่อเพื่อเป็นเงินทุนเริ่มต้นในการประกอบอาชีพ หรือเสริมสภาพคล่องให้สามารถกลับมาประกอบอาชีพต่อไปได้ลดการพึ่งพาสินเชื่อนอกระบบที่มีอัตราดอกเบี้ยสูง บรรเทาความเดือดร้อนของประชาชนที่ได้รับผลกระทบจากโควิด-19
.
1) ผู้เริ่มประกอบอาชีพและผู้ประกอบการรายย่อย เช่น ผู้ผ่านการอบรมอาชีพ “ช่าง” ทุกประเภท ผู้ประกอบการเสริมสวยหรือตัดผมชาย คนขายของออนไลน์
2) ผู้ประกอบการขนาดย่อม ที่มีสถานที่จำหน่ายแน่นอน เช่น ค้าปลีก ค้าส่ง โชห่วย แฟรนไชส์
3) ผู้ขับขี่รถสาธารณะ เช่น ผู้ขับขี่รถแท็กซี่ รถตู้สาธารณะ รถขนส่งสินค้า รถบรรทุก
.
โดยให้วงเงินสินเชื่อ รายละไม่เกิน 300,000 บาท คิดอัตราดอกเบี้ยร้อยละ 3.99 ต่อปี ระยะเวลาผ่อนชำระเงินกู้ไม่เกิน 5 ปี (ปลอดชำระเงินต้นและดอกเบี้ย 6 งวดแรก) และกำหนดระยะเวลาขอยื่นสินเชื่อได้จนถึงวันที่ 30 ก.ย. 65
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 26 พฤษภาคม 2565
รมช.ประภัตรเตือนเกษตรกรระวังการแอบอ้างหาผลประโยชน์“โครงการสานฝันสร้างอาชีพ และยกระดับรายได้เกษตรกร” ประกาศชัดถือเป็นการหลอกลวงประชาชน พร้อมสั่งเจ้าหน้าที่เฝ้าระวังอย่างเข้มข้นทั่วท
รมช.ประภัตรเตือนเกษตรกรระวังการแอบอ้างหาผลประโยชน์“โครงการสานฝันสร้างอาชีพ และยกระดับรายได้เกษตรกร” ประกาศชัดถือเป็นการหลอกลวงประชาชน พร้อมสั่งเจ้าหน้าที่เฝ้าระวังอย่างเข้มข้นทั่วทุกพื้นที่ของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่าจากสถานการณ์จังหวัดในพื้นที่ปศุสัตว์เขต 3 ได้แก่ นครราชสีมา บุรีรัมย์ อุบลราชธานี ศรีสะเกษ สุรินทร์ ปกยโสธร อำนาจเจริญ ชัยภูมิ ได้มีกลุ่มบุคคล/บริษัทแห่งหนึ่ง ที่ดำเนินการขายผลิตภัณฑ์ด้านเกษตร มีการเชิญชวนเกษตรกรเข้าร่วมอบรมโดยแอบอ้างโครงการสานฝันสร้างอาชีพและยกระดับรายได้เกษตรกร พร้อมทั้งให้เกษตรกรลงทะเบียนและแจ้งเก็บเงินค่ามัดจำ จำนวน 6,500 บาท เพื่อแลกผลิตภัณฑ์ของบริษัท มูลค่า 40,000 บาท โดยจะเก็บเงินอีก 20,000 บาท เมื่อเกษตรกู้เงินจากธนาคารเพื่อการเกษตรและสหกรณ์การเกษตร (ธ.ก.ส.) ผ่านแล้ว ซึ่งเป็นการแสวงหาผลประโยชน์เข้าข่ายหลอกลวงประชาชน นั้น
“ตนในฐานะที่กำกับดูแลกรมปศุสัตว์ และโครงการสานฝันสร้างอาชีพยกระดับรายได้เกษตรกร ต้องขอชี้แจงต่อประชาชน ว่าโครงการดังกล่าวเป็นโครงการของรัฐ ไม่ได้ทำข้อตกลงหรือความร่วมมือกับกลุ่มบุคคล/บริษัทใดบริษัทหนึ่ง ให้เข้ามาช่วยเหลือ และเรียกเก็บค่ามัดจำล่วงหน้าใดๆ ทั้งสิ้น ซึ่งการกระทำดังกล่าวถือเป็นเรื่องผิดกฏหมาย ต้องขอเน้นย้ำให้เจ้าหน้าที่กระทรวงเกษตรฯ ในพื้นที่ต่างๆ ช่วยกันเฝ้าระวังอย่างเข้มข้น หากพบการกระทำความผิดให้รีบแสดงตัวชี้แจงทำความเข้าใจเกี่ยวกับขั้นตอนการดำเนินโครงการสานฝันฯ ให้กับประชาชนในพื้นที่รับผิดชอบ และแนะนำขั้นตอนกระบวนการทางกฏหมาย เพื่อเอาผิดกับผู้กระทำความผิดทันที” รมช.ประภัตรกล่าว
สำหรับ โครงการสานฝันสร้างอาชีพ และยกระดับรายได้เกษตรกรนั้น กระทรวงเกษตรและสหกรณ์ ร่วมกับธนาคารเพื่อการเกษตรและสหกรณ์การเกษตร (ธ.ก.ส.) ดำเนินโครงการ มีวัตถุประสงค์ในการปล่อยสินเชื่อสำหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าวมีเมนูทางเลือกให้กับเกษตรกรในด้านต่าง ๆ ทั้งเมนูอาชีพด้านปศุสัตว์ เมนูอาชีพด้านพืช และเมนูอาชีพด้านประมง โดยสามารถยื่นความประสงค์ขอกู้ตามโครงการได้2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลำเนาหรือที่ตั้งของโครงการ (Walk In) และ 2)ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย ซึ่งสามารถขอคำปรึกษาเบื้องต้นได้ที่หน่วยงานของกระทรวงเกษตรและสหกรณ์ในภูมิลำเนา ได้แก่ สำนักงานเกษตร สำนักงานปศุสัตว์ หรือสำนักงานประมง ในท้องที่ มีวงเงินกู้สูงสุดรายละไม่เกิน จำนวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
วันศุกร์ที่ 1 ตุลาคม 2564
เขตสุขภาพที่ 9 เพิ่มศักยภาพรักษาผู้ป่วยมะเร็งด้วยเครื่องฉายรังสีเร่งอนุภาคประสิทธิภาพสูง
เขตสุขภาพที่ 9 เพิ่มศักยภาพบริการรักษาผู้ป่วยมะเร็งด้วยเครื่องฉายรังสีเร่งอนุภาค ให้บริการได้หลายรูปแบบ ประสิทธิภาพและความแม่นยำสูง ลดระยะเวลารอคอย ลดการเดินทางไปรักษานอกเขตสุขภาพ
เขตสุขภาพที่ 9 เพิ่มศักยภาพบริการรักษาผู้ป่วยมะเร็งด้วยเครื่องฉายรังสีเร่งอนุภาค ให้บริการได้หลายรูปแบบ ประสิทธิภาพและความแม่นยำสูง ลดระยะเวลารอคอย ลดการเดินทางไปรักษานอกเขตสุขภาพ
วันนี้ (1 ตุลาคม 2564) ที่โรงพยาบาลมหาราชนครราชสีมา อ.เมือง จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุลผู้ช่วยรัฐมนตรีประจำสำนักนายกรัฐมนตรีและที่ปรึกษารัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ร่วมพิธีเปิดอาคารฉายรังสีอุโมงค์หมุน ให้บริการด้วยเครื่องฉายรังสีเร่งอนุภาค (Linac) เพื่อใช้ดูแลผู้ป่วยโรคมะเร็งในเขตสุขภาพที่ 9
นายอนุทินกล่าวว่า ช่วง 5 ปีล่าสุด เขตสุขภาพที่ 9 มีแนวโน้มผู้ป่วยมะเร็งรายใหม่สูงขึ้น ในปี 2563 มีผู้ป่วยโรคมะเร็งรายใหม่ถึง 9,850 ราย และแต่ละปีมีผู้ป่วยมะเร็งจำเป็นต้องรับการรักษาด้วยการฉายรังสีประมาณ 2,000 ราย โดยส่วนใหญ่ส่งเข้ารับการรักษาที่ศูนย์มะเร็ง โรงพยาบาลมหาราชนครราชสีมา ดังนั้นจึงได้จัดหาเครื่องฉายรังสีเร่งอนุภาคที่มีประสิทธิภาพสูงเพื่อช่วยเสริมศักยภาพในการดูแลผู้ป่วยมะเร็งแบบองค์รวมในพื้นที่เขตสุขภาพที่ 9 ประกอบด้วย นครราชสีมา ชัยภูมิ บุรีรัมย์ และสุรินทร์ สามารถฉายรังสีได้ทั้งแบบ 3 มิติ แบบจำกัดความเข้มลำรังสี (IMRT) และแบบแปรความเข้มเชิงปริมาตร (VMAT) ตรวจสอบความแม่นยำในการฉายรังสีได้อย่างละเอียดด้วยระบบภาพนำวิถีชนิดkv-cone beam CT ซึ่งเป็น 1 ใน 7 เครื่องของประเทศไทยให้บริการฉายรังสีแก่ผู้ป่วยได้ถึงวันละ 60 ราย ศักยภาพในการรักษาเทียบเท่าโรงเรียนแพทย์ในกรุงเทพฯ ทำให้ผู้ป่วยได้รับความสะดวกในการรักษา ไม่ต้องรอคิวนาน ที่สำคัญไม่ต้องส่งผู้ป่วยออกไปรักษานอกเขตพื้นที่
“เครื่องฉายรังสีอุโมงค์หมุนอยู่ในโครงการ cancer anywhere ให้ผู้ป่วยโรคมะเร็งเข้ารับการรักษาได้ทุกที่ โดยนำร่องในเขตสุขภาพที่ 9 ช่วยให้ประชาชนและผู้ป่วยอุ่นใจในการรับการรักษาใกล้บ้าน ซึ่งจะเป็นต้นแบบให้ทุกเขตสุขภาพนำไปปฏิบัติ เพื่อประโยชน์ของประชาชนต่อไป”นายอนุทินกล่าว
นอกจากนี้ นายอนุทิน ชาญวีรกูล และคณะ ยังได้ติดตามการให้บริการฉีดวัคซีนโควิด 19 ที่โรงพยาบาลส่งเสริมสุขภาพตำบลโพนสูง เพื่อเพิ่มความครอบคลุมการได้รับวัคซีนของประชาชน โดยข้อมูลล่าสุดจังหวัดนครราชสีมาฉีดวัคซีนครอบคลุมแล้วร้อยละ 49.68 จากนั้นลงพื้นที่ มอบถุงยังชีพให้กับประชาชนและผู้ประสบภัยน้ำท่วม ที่วัดหมื่นไวย อ.เมือง ซึ่งจังหวัดนครราชสีมามีพื้นที่ประสบอุทกภัย 19 อำเภอ 10,586 ครัวเรือน สำนักงานสาธารณสุขจังหวัดนครราชสีมาได้เปิดศูนย์ปฏิบัติการตอบโต้ภาวะฉุกเฉินเพื่อเฝ้าระวังสถานการณ์น้ำและให้ความช่วยเหลือสนับสนุน โดยออกให้บริการทางการแพทย์และสาธารณสุข เยี่ยมบ้านประเมินสุขภาพจิต ดูแลกลุ่มเปราะบาง และผู้สูงอายุ ผู้ป่วยติดบ้านติดเตียง
***********************************1 ตุลาคม 2564
วันอังคารที่ 5 เมษายน 2565
PM orders immediate hospitalization of COVID-19 patients under 608 groups who are classified yellow
PM orders immediate hospitalization of COVID-19 patients under 608 groups who are classified yellow
April 5, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over COVID-19 infected patients under the 608 group, which comprises the elderlies (60 years and over), people with chronic diseases, pregnant women, and those with the weight of over 90 kg., and ordered concerned agencies to accelerate screening of patients under the 608 group, and provide immediate treatment to those who are classified yellow. In this case, they may be hospitalized at either public or private hospitals free of charge under UCEP Plus. However, if there are limited number of beds, concerned agencies are instructed to liaise with local networks to put the patients under medical care the soonest. People under the 608 group, including small children, are also urged to receive vaccine, as well as the booster dose, to reduce risk of criticality and death.
As of today (April 5, 2022), a total of 21,088 new confirmed cases is reported, among which 20,995 were found domestically, and 93 from overseas traveling. The total of 91 deaths and 27,519 recoveries were reported with 250,145 active cases. From January 1, 2022, cumulative number of cases are 1,534,140, and cumulative number of recoveries, 1,313,333. There are 1,892 patients who have developed pneumonia (an average of 24 persons per province).